Príloha č. 1 Súťažné podklady

**Súťažné podklady k Výzve na predkladanie ponúk**

V zmysle Usmernenia Pôdohospodárskej platobnej agentúry č. 8/2017- k obstarávaniu tovarov, stavebných prác a služieb financovaných

z PRV SR 2014 – 2020 – aktualizácia č. 2

1. **Obstarávateľ:**

**Obchodné meno: Branislav Oremus – Slovkvet**

Adresa: J. Jesenského 1577/31, 941 01 Bánov

IČO: 34 261 435

DIČ: 1027997179

IČ DPH : SK1027997179

*Samostatne hospodáriaci roľník na základe registra SHR, zapísaný na Obecnom úrade Bánov, Registračné číslo : 1/2006*

Štatutárny zástupca: Branislav Oremus, majiteľ

1. **Adresa a kontaktné miesto, na ktorých možno získať súťažné podklady, doplňujúce dokumenty a ďalšie informácie a na ktoré musia byť doručené ponuky :**

# Obchodné meno: Branislav Oremus - Slovkvet

Adresa: J. Jesenského 1577/31, 941 01 Bánov

IČO: 34 261 435

Kontaktná osoba: Branislav Oremus

Telefón: 0905 471 786

e-mail: dasa.oremusova@slovkvet.sk

**Bližšie informácie nájdete aj na web stránke:** [**www.oremusfarm.sk**](http://www.oremusfarm.sk)

1. **Názov zákazky:**

**„ Dodávka a montáž zvlhčovacieho a chladiaceho zahmlievacieho zariadenia “**

1. **Druh zákazky:** tovary/~~služby/stavebné práce~~
2. **Predmet zákazky:**

Predmetom zákazky je dodávka a montáž technológie súvisiacej s vybudovaním zahmlievacieho systému v skleníku na pestovanie rajčín v Podhájskej pre projekt s názvom **„Vybudovanie zahmlievacieho systému v skleníku Branislava Oremusa - Slovkvet**, predloženého v rámci Výzvy na predkladanie Žiadostí o nenávratný finančný príspevok z Programu rozvoja vidieka SR 2014 -2020, Opatrenie 4 – Investície do hmotného majetku, podopatrenie 4.1 – Podpora pre investície na investície do poľnohospodárskych podnikov, oblasť: Špeciálna rastlinná výroba a citlivé plodiny, číslo výzvy : 50/ PRV/2020

Podrobný opis predmetu zákazky – technická špecifikácia je uvedený v Prílohe č. 3 výzvy.

1. **Rozdelenie predmetu zákazky na časti :**

Nie

Predmetné VO nie je rozdelené na časti.

1. **Predpokladaná hodnota zákazky: 64 174,30 EUR bez DPH**
2. **Predpokladaná doba realizácie zákazky:**

Termín dodania predmetu zákazky 08/2021 – 01/2023

1. **Miesto dodania:**  Podhájska, k.ú. Svätuša, parc. č. 1073/1 a 1073/24, skleníkové hospodárstvo obstarávateľa
2. **Typ zmluvy, ktorá sa má uzatvoriť:**

**Zmluva o dielo** podľa § 536 a nasl. Obchodného zákonníka 513/91 Zb. a nasledujúcich v znení neskorších predpisov

1. **Spôsob predkladania cenových ponúk:**

Uchádzači predkladajú cenové ponuky **VÝLUČNE** ***písomne, doručené poštou formou doporučenej zásielky*** v uzavretom obale s uvedením obchodného mena a sídla uchádzača, resp. miesta podnikania. Obálka s ponukou musí byť zalepená, nepriehľadná a viditeľne označená nasledovne:

**„Cenová ponuka – „Dodávka a montáž zvlhčovacieho a chladiaceho zahmlievacieho zariadenia – NEOTVÁRAŤ !“**

**Miesto doručenia cenových ponúk:**

*Branislav Oremus - Slovkvet, J. Jesenského 1577/31, 941 01 Bánov*

1. **Lehota na predkladanie ponúk:**

Uchádzač predloží svoju ponuku najneskôr do **05.08.2021, 13:00 hod.**

Lehota na predkladanie ponúk môže byť zmenená. O predĺžení pôvodnej lehoty na predkladanie ponúk bude obstarávateľ písomne informovať každého z uchádzačov, najneskôr 3 pracovné dni pred jej ukončením.

1. **Predpokladaný dátum vyhodnotenia ponúk: 06.08.2021 o 09:00**

Uchádzači, ktorí predložia ponuku, sa môžu zúčastniť otvárania obálok s ponukami, pričom vyhodnotenie ponúk je neverejné a uskutočňuje sa výlučne v sídle obstarávateľa.

Lehota na vyhodnotenie ponúk môže byť zmenená v prípade, ak obstarávateľ vyzve niektorého z uchádzačov na doplnenie predloženej dokumentácie. O predĺžení lehoty na vyhodnotenie ponúk bude obstarávateľ písomne informovať každého z uchádzačov, ktorí v stanovenej lehote predložili cenové ponuky na predmet zákazky.

1. **Podmienky súťaže**
	1. **Uchádzač je povinný predložiť k*ompletnú cenovú ponuku (viď Obsah ponuky) v písomnej aj elektronickej forme, vrátane jej príloh***. Cenová ponuka, každá jej príloha, musí byť podpísaná štatutárnym orgánom uchádzača alebo osobou splnomocnenou na takýto úkon. V prípade splnomocnenej osoby sa vyžaduje predloženie originálu alebo úradne overenej fotokópie Plnomocenstva.

 V prípade ponuky v inom ako slovenskom alebo českom jazyku, musí byť úradný preklad ponuky do slovenského jazyka opatrený úradnou pečiatkou prekladateľa (posúdená bude verzia ponuky v slovenskom alebo českom jazyku).

***Uchádzač je povinný uvádzať finančné vyjadrenie ponuky len v mene euro a bez dane z pridanej hodnoty.* Potvrdenie, podpis štatutára musí byť taktiež aj na strane, kde sa uvádza sumárna cenová kalkulácia.**

***Uchádzač predkladá:***

***- 2x originál alebo úradne overenú fotokópiu listinnej formy kompletnej cenovej ponuky***

***- 2 x pamäťové médium CD/DVD/USB, ktoré budú identické a budú obsahovať kompletnú cenovú ponuku, t.j. sken podpísaných originálov vo formáte .pdf***

**OBSAH PONUKY:**

1. ***Identifikačné údaje uchádzača*** *Príloha č. 2 výzvy*
2. ***Tabuľka pre hodnotenie technických parametrov -*** *Príloha č. 4 výzvy*
3. ***Technický popis ponúkanej technológie, technický, katalógový list ponúkaných kľúčových zariadení s uvedením konkrétneho výrobku***
4. ***Doklad, ktorý oprávňuje dodávateľa dodávať tovar, uskutočňovať stavebné práce, alebo poskytovať službu (výpis z obchodného registra, výpis zo živnostenského registra) -*** originál alebo úradne overená fotokópianie staršia ako 3 mesiace v deň odoslania ponuky *(predkladá sa 2x originál alebo úradne overená fotokópia tohto dokladu)****.***
5. ***V prípade uchádzačov, ktorí majú sídlo mimo územia SR, dokument preukazujúci oprávnenie realizovať predmet zákazky podľa právneho poriadku štátu, v ktorom má uchádzač sídlo -*** originál alebo úradne overená fotokópianie staršia ako 3 mesiace v deň odoslania ponuky *(predkladá sa 2x originál alebo úradne overená fotokópia tohto dokladu)****.***
6. ***Návrh na plnenie kritérií*** - Uchádzač je povinný uvádzať finančné vyjadrenie ponuky len v mene euro a bez dane z pridanej hodnoty, príloha podpísaná štatutárnym orgánom, s uvedením dátumu a s odtlačkom pečiatky. Príloha musí obsahovať informáciu, či je uchádzač platcom, neplatcom dane z pridanej hodnoty *– Príloha č. 5 výzvy*
7. ***Čestné vyhlásenie - ak je Uchádzač právnická osoba, čestné vyhlásenie o neexistencii právoplatného odsúdenia za trestné činy, o neporušení zákazu nelegálnej práce a o neexistencii nepovolených skutočností*** *– Príloha č. 6A výzvy*
8. ***Čestné vyhlásenie - ak je Uchádzač fyzická osoba, čestné vyhlásenie o neexistencii právoplatného odsúdenia za trestné činy, o neporušení zákazu nelegálnej práce a o neexistencii nepovolených skutočností*** *– Príloha č. 6B výzvy*
9. ***Vyhlásenie uchádzača -*** *Príloha č. 7 výzvy*
10. ***Návrh Zmluvy o dielo -*** *Príloha č. 8 výzvy*
	1. **Obstarávania sa nesmie zúčastniť, cenovú ponuku nesmie predložiť uchádzač/ dodávateľ** (fyzická alebo právnická osoba), s ktorým má alebo mal žiadateľ/prijímateľ za obdobie jedného roka pred vyhlásením výzvy majetkové alebo personálne prepojenie. Uchádzač/dodávateľ nemôže byť ani vlastníkom nehnuteľnosti, na ktorej bude realizovaný projekt, nemôže byť ani subdodávateľom účastníka výberového konania. Toto ustanovenie sa vzťahuje aj na konateľov, členov štatutárnych orgánov, členov dozorných orgánov a prokuristov, ak je žiadateľom/prijímateľom právnická osoba. Na strane žiadateľa/prijímateľa sa za zainteresované osoby považujú najmä:
	2. partner,
	3. užívateľ,
	4. dodávateľ/subdodávateľ
	5. štatutárny orgán alebo člen štatutárneho orgánu, riadiaceho alebo dozorného orgánu žiadateľa/prijímateľa, užívateľa, dodávateľa/subdodávateľa alebo partnera,
	6. spoločník právnickej osoby, ktorá je žiadateľom/prijímateľom, užívateľom, dodávateľom/subdodávateľom alebo partnerom,
	7. osoba, ktorá je v pracovnoprávnom vzťahu k žiadateľovi/prijímateľovi, užívateľovi, dodávateľovi/subdodávateľovi alebo partnerovi alebo inom obdobnom vzťahu k žiadateľovi/prijímateľovi, užívateľovi, dodávateľovi /subdodávateľovi alebo partnerovi,
	8. osoba, ktorá sa podieľala na vypracovaní alebo realizácii projektu pre žiadateľa alebo prijímateľa, alebo ktorá prijala finančné prostriedky z rozpočtu projektu,
	9. osoba, ktorá je osobou blízkou podľa § 116 Občianskeho zákonníka žiadateľovi/prijímateľovi alebo osobe uvedenej v písmenách a) až g),
	10. nakoľko nejde o taxatívny výpočet možností konfliktu záujmov, v praxi sa môžu vyskytnúť aj iné prípady, ktoré môže Poskytovateľ posúdiť ako konflikt záujmov v zmysle Usmernenia Pôdohospodárskej platobnej agentúry č. 10/2017 k posudzovaniu konfliktu záujmov v procese verejného obstarávania tovarov, stavebných prác a služieb financovaných z PRV SR 2014-2020.
	11. Doklady a dokumenty uchádzača musia byť v slovenskom, resp. v českom jazyku. Ak má uchádzač sídlo mimo územia Slovenskej republiky a nemá možnosť predložiť ponuku priamo v slovenskom jazyku/českom jazyku, doklady a dokumenty musia byť predložené v pôvodnom jazyku a súčasne musia byť úradne preložené do slovenského jazyka. Preklady dokladov musia byť úradne opatrené okrúhlou pečiatkou, vyhotovené úradnými prekladateľmi. Posúdená bude verzia ponuky v slovenskom alebo českom jazyku.
11. **Kritérium vyhodnotenia ponúk :**

**Najnižšia cena za celú zákazku spolu v EUR bez DPH**

Úspešným uchádzačom sa stane uchádzač, ktorý ponúkne najnižšiu cenu za celú požadovanú zákazku v EUR bez DPH.

Predloženú cenovú ponuku bude možné zahrnúť do vyhodnotenia len v prípade, ak jej obsah zodpovedá stanoveným podmienkam podľa bodu 14.

Obstarávateľ vylúči ponuku ak:

1. ponuka nespĺňa požiadavky na predmet zákazky uvedené v dokumentoch potrebných na vypracovanie ponuky,
2. ponuka nie je predložená kompletne na celý predmet zákazky,
3. obsah ponuky uchádzača nezodpovedá stanoveným podmienkam podľa bodu 14
4. uchádzač nedoručí písomné odôvodnenie mimoriadne nízkej ponuky do piatich pracovných dní odo dňa doručenia žiadosti ak komisia rozhodne, že ponuka uchádzača je mimoriadne nízka,
5. uchádzačom predložené vysvetlenie mimoriadne nízkej ponuky a dôkazy dostatočne neodôvodňujú nízku úroveň cien alebo nákladov
6. uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,
7. uchádzač sa pokúsil neoprávnene ovplyvniť postup obstarávania.
8. **Podmienky týkajúce sa zmluvy :**

Výsledkom obstarávania bude **Zmluva o dielo** podľa § 536 a nasl. Obchodného zákonníka 513/1991 Zb. a nasledujúcich v znení neskorších predpisov.

Obstarávateľ od víťazného uchádzača písomne vyžiada (bezodkladne po vyhodnotení cenových ponúk), aby do 5 pracovných dní doručil (za predpokladu, že uvedené doklady nedoručil v rámci zaslania cenovej ponuky) nasledovné dokumenty:

* Originály alebo úradne overené fotokópie **výpisov z registra trestov** všetkých členov štatutárneho orgánu víťazného uchádzača, členov dozornej rady víťazného uchádzača (ak sú), prípadne prokuristov víťazného uchádzača (ak sú), ktoré nebudú **v deň ich odosielania obstarávateľovi staršie ako 3 mesiace.** Víťazný uchádzač, ktorým je **fyzická osoba**, doručí originál alebo úradne overenú fotokópiu **výpisu z registra trestov**, ktoré nebude **v deň ich odosielania obstarávateľovi staršie ako 3 mesiace.** *(predkladá sa 2x originál alebo úradne osvedčená fotokópia)*

Ak majú vyššie menované osoby **trvalý pobyt mimo územia** Slovenskej republiky a štát jeho trvalého pobytu uvedený dokument nevydáva a nevydáva ani rovnocenný dokument, dokument možno nahradiť čestným vyhlásením tejto osoby podľa predpisov platných v štáte jej trvalého pobytu. Čestné vyhlásenie nebude **v deň jeho odoslania obstarávateľovi staršie ako 3 mesiace.** *(predkladá sa 2x originál alebo úradne osvedčená fotokópia)*

* + - * Originál alebo úradne overenú fotokópiu **výpisu z registra trestov** **právnickej osoby**, ktoré nebudú **v deň ich odosielania obstarávateľovi staršie ako 3 mesiace**. *(predkladá sa 2x originál alebo úradne osvedčená fotokópia)*

Ak má vyššie menovaná osoba **sídlo mimo územia** Slovenskej republiky a štát jeho sídla uvedený dokument nevydáva a nevydáva ani rovnocenný dokument, dokument možno nahradiť čestným vyhlásením víťazného uchádzača podľa predpisov platných v štáte jeho sídla. Čestné vyhlásenie nebude **v deň jeho odoslania obstarávateľovi staršie ako 3 mesiace.**

POZN.: Obstarávateľ odporúča uchádzačom venovať pozornosť aj prílohe č. 8 – Návrh Zmluvy o dielo, nakoľko v rovnakom znení bude podpísaná s víťazným uchádzačom.

1. **Lehota na oznámenie výsledku súťaže**

Uchádzači budú písomne informovaní o výsledku vyhodnotenia cenových ponúk najneskôr do **5 dní od vyhodnotenia cenových ponúk.**

1. **Obstarávateľ si vyhradzuje právo:**
2. odmietnuť všetky predložené ponuky;
3. súťaž zrušiť;
4. predĺžiť lehotu na predkladanie aj vyhodnotenie ponúk ako aj lehoty na oznámenie výsledku súťaže;
5. realizovať predmet zákazky iba v prípade, že poskytovateľ pomoci podpíše s obstarávateľom zmluvu o poskytnutí NFP.

 V Bánove, dňa 21.06.2021

 .........................................................

 Branislav Oremus, Slovkvet, majiteľ

**Prílohy výzvy na predkladanie ponúk:**

Príloha č. 1 – Súťažné podklady

Príloha č. 2 - Identifikačné údaje uchádzača

Príloha č. 3 - Opis predmetu zákazky - technická špecifikácia

Príloha č. 4 – Tabuľka pre hodnotenie technických parametrov

Príloha č. 5 – Návrh na plnenie kritérií

Príloha č. 6 - Čestné prehlásenie (6A a 6B)

Príloha č. 7 - Vyhlásenie uchádzača

Príloha č. 8 - Návrh Zmluvy o dielo